पिछले दौर में हिंदी की नामचीन पत्रिका माया के पटना ब्यूरो के प्रमुख रहे, और अब राष्ट्रीय प्रसंग के सम्पादक विकास कुमार झा ने खबरों के बाजार भाव की कई पुरानी घटनाओं का उल्लेख करते हुए कहा कि खबरें हर दौर में बिकती रही हैं. उन्होंने अपनी 1980 में लिखी एक स्टोरी का जिक्र किया जो बिहार की जेलों में बंद महिलाओं की पीड़ा बयान करती एक मार्मिक कहानी थी, पर माया के सम्पादक ने सिर्फ इसलिए उसे छापने से इनकार कर दिया था कि यह खबर ‘बिकेगी’ नहीं. विकास झा यह स्थापित करना चाह रहे थे कि खबरें हर दौर में बिकती रही हैं.